ନାରାୟଣ ପତି, ଜଣେ ଜଣେ ଓଡ଼ିଆ ନାଟ୍ୟକାର, ଅଭିନେତା ଏବଂ ନିର୍ଦ୍ଦେଶକ ଅଟନ୍ତି । ସେ ଓଡ଼ିଆ ଓ ହିନ୍ଦୀ ଚଳଚ୍ଚିତ୍ର, ନାଟକ ଓ ଦୂରଦର୍ଶନ ସହିତ ଜଡ଼ିତ । ଜୀବନୀ ନାରାୟଣ ପିଲାଦିନରୁ ପାଲା, ଦାସକାଠିଆ ଇତ୍ୟାଦି କଳାପ୍ରତି ଆକୃଷ୍ଟ ଥିଲେ । ବିଦ୍ୟାଳୟ ଓ ମହାବିଦ୍ୟାଳୟ ସ୍ତରରୁ ସେ ମଞ୍ଚ ଅଭିନୟ ଆରମ୍ଭ କରିଥିଲେ । ଭଦ୍ରକରୁ ସ୍ନାତକ ଶିକ୍ଷା ସମାପ୍ତ କରି, ସେ କଟକ ଆସିଥିଲେ । କଟକରେ ସେ କାର୍ତ୍ତିକ ଚନ୍ଦ୍ର ରଥ ଓ ବସନ୍ତ ରଥଙ୍କ ନାଟକରେ ଅଭିନୟ ଆରମ୍ଭ କରିଥିଲେ । ୧୯୭୦ ମସିହାରେ ସେ ଜନତା ରଙ୍ଗମଞ୍ଚରେ ଯୋଗ ଦେଇଥିଲେ । ନାଟ୍ୟସଂସ୍ଥା ଶତାବ୍ଦୀର କଳାକାରର ପ୍ରତିଷ୍ଠାତାମାନଙ୍କ ମଧ୍ୟରୁ ସେ ଜଣେ ଥିଲେ । ୧୯୮୦ ମସିହାରେ ରାଷ୍ଟ୍ରୀୟ ନାଟ୍ୟ ବିଦ୍ୟାଳୟରୁ ଶିକ୍ଷା ସମାପ୍ତ କରିଥିଲେ । ସେ ଅନ୍ୱେଷଣା ନାମରେ ଅନ୍ୟ ଏକ ନାଟ୍ୟସଂସ୍ଥା ମଧ୍ୟ ପ୍ରତିଷ୍ଠା କରିଥିଲେ । ସେ ବିଭିନ୍ନ କର୍ମଶାଳା ମାଧ୍ୟମରେ ନାଟ୍ୟ ଶିକ୍ଷାଦାନ ମଧ୍ୟ କରନ୍ତି । ସେ ବିଭିନ୍ନ ସମୟରେ ରାଜ୍ୟ ଚଳଚ୍ଚିତ୍ର ପୁରସ୍କାର ଚୟନ ସମିତିର ସଦସ୍ୟ ମଧ୍ୟ ରହିଛନ୍ତି ।